|  |  |
| --- | --- |
| ΝΟΜΟΣ ΑΤΤΙΚΗΣΔΗΜΟΣ ΓΑΛΑΤΣΙΟΥ**Δ/ΝΣΗ:** ΤΕΧΝΙΚΩΝ ΥΠΗΡΕΣΙΩΝ**ΤΜΗΜΑ:** ΜΕΛΕΤΩΝ & ΕΡΓΩΝ | **«Παροχή υπηρεσίας ελέγχου και πιστοποιήσεως παιδικών χαρών»****ΑΡΙΘΜΟΣ ΜΕΛΕΤΗΣ: 28 / 2022****CPV: 79132000-8 (Υπηρεσίες πιστοποίησης)** |

**ΤΕΧΝΙΚΗ ΕΚΘΕΣΗ - ΤΕΧΝΙΚΗ ΠΕΡΙΓΡΑΦΗ**

H παρούσα μελέτη αφορά στον έλεγχο και στην πιστοποίηση των παιδικών χαρών που βρίσκονται εντός των διοικητικών ορίων του Δήμου Γαλατσίου, προκειμένου να λειτουργούν σύμφωνα με τον καθορισμό των προϋποθέσεων και των τεχνικών προδιαγραφών της ΥΠΕΣ-Αριθμ. 28492/11.05.2009 (ΦΕΚ 931/18.05.2009 τεύχος Β΄) όπως τροποποιήθηκε και συμπληρώθηκε με την ΥΠΕΣ- Αριθμ. 27934/25.07.2014 (ΦΕΚ 2029/25.07.2014 τεύχος Β’) και την εγκύκλιο 44/14 του Υπ.ΕΣ και όπως αυτές τροποποιούνται – αναθεωρούνται και ισχύουν την ημέρα πιστοποίησης.

**ΠΙΣΤΟΠΟΙΗΣΗ ΠΑΙΔΙΚΩΝ ΧΑΡΩΝ**

Η διαδικασία για την πιστοποίηση των Παιδικών Χαρών έχει ως εξής:

* Αρχική επιθεώρηση των παιδικών χαρών από Φορέα ελέγχου σύμφωνα με το άρθρο 4 του ΦΕΚ 931/Β/2009 (όπως έχει τροποποιηθεί) και σύνταξη έκθεσης επιθεώρησης.
* Εργασίες με ευθύνη του Δήμου για την αποκατάσταση των ευρημάτων / παρατηρήσεων της αρχικής επιθεώρησης του Φορέα ελέγχου καθώς και για την συμμόρφωση της παιδικής χαράς με τις λοιπές απαιτήσεις του ΦΕΚ 931/Β/2009 (όπως έχει τροποποιηθεί).
* Επαναληπτική επιθεώρηση από τον Φορέα ελέγχου (σε όσους χώρους παραστεί ανάγκη).
* Έκδοση πιστοποιητικού συμμόρφωσης παιδικών χαρών σύμφωνα με τις απαιτήσεις ασφαλείας της ΥΑ 27934 / 25-7-2014 (όπως έχει τροποποιηθεί).

Ο Φορέας Ελέγχου θα πρέπει να είναι διαπιστευμένος από το Εθνικό Συμβούλιο Διαπίστευσης (ΕΣΥΔ).

Αναλυτικά, οι εργασίες επιθεώρησης του Φορέα ελέγχου περιλαμβάνουν :

* Αρχικός έλεγχος του συνόλου των παιδικών χαρών

Πραγματοποιείται επιτόπιος έλεγχος των παιχνιδιών και της εγκατάστασης τους, των χώρων και των δαπέδων πτώσης, σύμφωνα με το άρθρο 4 του ΦΕΚ 931/Β/2009 και τις απαιτήσεις των Ευρωπαϊκών προτύπων ΕΛΟΤ ΕΝ 1176, ΕΝ 1177 (όπως τροποποιούνται – αναθεωρούνται και ισχύουν την ημέρα πιστοποίησης).

Ειδικότερα για τα τεχνητά δάπεδα γίνεται οπτικός και διαστασιολογικός έλεγχος για εμφανή φθορά και μείωση του πάχους του δαπέδου. Επιπλέον γίνεται μέτρηση με κατάλληλο εξοπλισμό (HIC TEST) όπως προβλέπεται στο πρότυπο ΕΝ 1177 προκειμένου να διαπιστωθεί η ικανότητα απόσβεσης πτώσεων των υφιστάμενων δαπέδων σε συνάρτηση με ελεύθερο ύψος πτώσης του εξοπλισμού της παιδικής χαράς.

Ο εξοπλισμός και τα δάπεδα πτώσης των παιδικών χαρών πρέπει να ικανοποιούν τις απαιτήσεις ασφαλείας όπως αναφέρεται στο άρθρο 4 της ΥΑ 27934 / 25-7-2014 (όπως έχει τροποποιηθεί).

Βάσει των αποτελεσμάτων της αρχικής επιθεώρησης συντάσσεται Έκθεση με τα αναλυτικά στοιχεία που προκύπτουν από τον διενεργηθέντα έλεγχο, τις παρατηρήσεις ή / και τις ελλείψεις της παιδικής χαράς.

* Επανέλεγχος (σε όσους χώρους παραστεί ανάγκη)

Όπου απαιτείται, επαναλαμβάνεται η επιθεώρηση για να διαπιστωθεί εάν έχουν γίνει οι απαραίτητες παρεμβάσεις ώστε η παιδική χαρά να πληροί τις οριζόμενες από τα προαναφερθέντα πρότυπα απαιτήσεις.

Εφόσον διαπιστωθεί από την επαναληπτική επιθεώρηση ότι ικανοποιούνται οι απαιτήσεις των προτύπων, ο Φορέας ελέγχου εκδίδει το πιστοποιητικό συμμόρφωσης.

* Έκτακτος έλεγχος (σε όσους χώρους παραστεί ανάγκη)

Σε όσους χώρους που μετά την έκδοση του πιστοποιητικού προέκυψε ανάγκη να γίνουν σοβαρές τροποποιήσεις ή επισκευές.

Η τιμολόγηση/πληρωμή των παραπάνω εργασιών του Φορέα ελέγχου θα γίνεται τμηματικά ανά είδος εργασίας (αρχική / επαναληπτική επιθεώρηση) και ανά παιδική χαρά με το πέρας των εργασιών και την παράδοση στον Δήμο των σχετικών εγγράφων (Έκθεσης επιθεώρησης ή πιστοποιητικού).

Ακολουθεί αναλυτικός κατάλογος όλων των Παιδικών Χαρών (Π.Χ.) του Δήμου μας στις οποίες θα διενεργηθούν οι εργασίες ελέγχου και πιστοποίησης:

|  |  |
| --- | --- |
| **α/α** | **ΟΝΟΜΑΣΙΑ** |
| 1 | ΟΡΦΕΩΣ & ΝΑΡΚΙΣΣΟΥ |
| 2 | ΕΛ. ΒΕΝΙΖΕΛΟΥ & ΦΙΓΑΛΕΙΑΣ |
| 3 | ΚΑΛΟΓΗΡΟΥ ΣΑΜΟΥΗΛ |
| 4 | ΜΑΡΑΘΩΝΟΣ |
| 5 | ΚΟΥΝΤΟΥΡΙΩΤΟΥ & ΑΛΚΥΟΝΗΣ (ΠΑΙΔΩΝ) |
| 6 | ΚΟΥΝΤΟΥΡΙΩΤΟΥ & ΑΛΚΥΟΝΗΣ (ΝΗΠΙΩΝ) |
| 7 | ΛΕΣΒΟΥ |
| 8 | ΛΕΣΙΝΓΚ |
| 9 | ΠΑΠΑΦΛΕΣΣΑ (ΠΛ. ΕΛΕΥΘΕΡΙΑΣ) |
| 10 | ΠΛΑΤΕΙΑ ΚΥΠΡΟΥ |
| 11 | ΠΥΘΙΑΣ |
| 12 | ΣΚΡΑ & ΔΕΡΒΕΝΑΚΙΩΝ |
| 13 | ΣΥΡΟΥ |
| 14 | ΧΑΤΖΗΣΠΥΡΟΥ |
| 15 | ΚΛΕΑΡΧΟΥ |
| 16 | ΑΚΤΗΜΟΝΩΝ |

Η ενδεικτική δαπάνη υπολογίζεται στο ποσό των 12.028,00 € συμπεριλαμβανομένου του ΦΠΑ 24% και βαρύνει τον Κ.Α. **30.-6142.0006** προϋπολογισμού οικονομικού έτους 2023. Η διαδικασία θα γίνει σύμφωνα με τις διατάξεις του Ν. 4412/2016 «Δημόσιες Συμβάσεις Έργων, Προμηθειών και Υπηρεσιών (προσαρμογή στις Οδηγίες 2014/24/ΕΕ και 2014/25/ΕΕ)», του Ν. 4782/2021 «Εκσυγχρονισμός, απλοποίηση και αναμόρφωση του ρυθμιστικού πλαισίου των δημοσίων συμβάσεων, ειδικότερες ρυθμίσεις προμηθειών στους τομείς της άμυνας και της ασφάλειας και άλλες διατάξεις για την ανάπτυξη, τις υποδομές και την υγεία» και του Κώδικα Δήμων και Κοινοτήτων (Ν. 3463/06 άρθρο 209 παρ. 9, Ν. 2362/95 παρ. 1, άρθρο 83, ΥΑ 35130/739/9-8-2010 του Υπουργείου Οικονομίας). Ο Δήμος δεν υποχρεούται στην εξάντληση του προϋπολογισμού.

**Γαλάτσι, Οκτώβριος 2022**

 **ΕΛΕΓΧΘΗΚΕ**

 **Ο Συντάξας Η Προϊσταμένη Τμήματος**

 **Μελετών & Έργων**

 **Αλέξανδρος Βαλσαμής Χριστίνα Ζήκου**

**Δρ. Πολιτικός Μηχανικός ΕΜΠ Αρχιτέκτων Μηχ/κος**

 **ΕΘΕΩΡΗΘΗ**

**Η Αν/τρια Προϊσταμένη Δ/νσης**

 **Τεχνικών Υπηρεσιών**

 **Αικατερίνη Αναγνωσταρά**

 **Τοπογράφος Μηχανικός ΕΜΠ**

|  |  |
| --- | --- |
| ΝΟΜΟΣ ΑΤΤΙΚΗΣΔΗΜΟΣ ΓΑΛΑΤΣΙΟΥ**Δ/ΝΣΗ:** ΤΕΧΝΙΚΩΝ ΥΠΗΡΕΣΙΩΝ**ΤΜΗΜΑ:** ΜΕΛΕΤΩΝ & ΕΡΓΩΝ | **«Παροχή υπηρεσίας ελέγχου και πιστοποιήσεως παιδικών χαρών»****ΑΡΙΘΜΟΣ ΜΕΛΕΤΗΣ: 28 /2022****CPV: 79132000-8 (Υπηρεσίες πιστοποίησης)** |

**ΣΥΓΓΡΑΦΗ ΥΠΟΧΡΕΩΣΕΩΝ**

**Άρθρο 1ο**

**Αντικείμενο συγγραφής**

Η παρούσα μελέτη αφορά στον έλεγχο και την πιστοποίηση των παιδικών χαρών που βρίσκονται και λειτουργούν εντός του Δήμου Γαλατσίου σύμφωνα με την ΥΠΕΣ-Αριθμ. 28492/11.05.2009 (ΦΕΚ 931/18.05.2009 τεύχος Β΄) όπως τροποποιήθηκε και συμπληρώθηκε με την ΥΠΕΣ- Αριθμ. 27934/25.07.2014 (ΦΕΚ 2029/25.07.2014 τεύχος Β’) και την εγκύκλιο 44/14 του Υπ.ΕΣ και όπως αυτές τροποποιούνται – αναθεωρούνται και ισχύουν την ημέρα πιστοποίησης.

**Άρθρο 2o**

**Ισχύουσες διατάξεις**

Η ανάθεση και η εκτέλεση της εργασίας θα γίνει σύμφωνα με τις διατάξεις του Ν. 4412/2016 «Δημόσιες Συμβάσεις Έργων, Προμηθειών και Υπηρεσιών (προσαρμογή στις Οδηγίες 201/24/ΕΕ και 2014/25/ΕΕ) όπως τροποποιήθηκε από το Ν.4782/2021 και τις διατάξεις της παραγράφου 9 του άρθρου 209 του Ν. 3463/2006.

**Άρθρο 3ο**

**Συμβατικά στοιχεία**

Συμβατικά στοιχεία του διαγωνισμού είναι:

α) Μελέτη – Τεχνική Περιγραφή

β) Προϋπολογισμός της Υπηρεσίας

γ) Συγγραφή υποχρεώσεων

δ) Προσφορά Αναδόχου

**Άρθρο 4ο**

**Προϋπολογισμός και τρόπος εκτέλεσης της εργασίας**

Η προϋπολογισθείσα δαπάνη ανέρχεται σε 12.028 € συμπεριλαμβανομένου Φ.Π.Α. 24%, η δε πίστωση θα βαρύνει τον Κ.Α. 30.6142.0006 προϋπολογισμού οικονομικού έτους 2023. Η εκτέλεση της εργασίας θα γίνει με βάση τη Μελέτη – Τεχνική προδιαγραφή που έχει συνταχθεί από την Τεχνική Υπηρεσία του Δήμου. Ο Δήμος δεν υποχρεούται στην εξάντληση του προϋπολογισμού.

**Άρθρο 5ο**

**Προσφορές**

Η οικονομική προσφορά του υποψήφιου αναδόχου, ο οποίος θα αναλάβει τελικά την παρούσα προμήθεια, θα αποτελεί αναπόσπαστο μέρος της σχετικής σύμβασης. Συνεπώς σε αυτή την περίπτωση οι τιμές μονάδας της προσφοράς του αναδόχου θα παραμένουν σταθερές για όσο θα είναι σε ισχύ η σύμβαση για την παρούσα προμήθεια. Οποιαδήποτε αλλαγή τους από την πλευρά του αναδόχου θα απορρίπτεται ως απαράδεκτη και αντίθετη στους όρους της σύμβασης. Για την έγκαιρη συμμετοχή στη διαδικασία ώστε να μην αποκλειστεί από αυτήν, ο υποψήφιος ανάδοχος πρέπει απαραιτήτως να καταθέσει:

1. Σφραγισμένο φάκελο προσφοράς, ο οποίος στο εξωτερικό μέρος του θα αναγράφει : «**ΠΡΟΣ ΔΗΜΟ ΓΑΛΑΤΣΙΟΥ**» και Προσφορά για την υπηρεσία «**Παροχή υπηρεσίας ελέγχου και πιστοποιήσεως παιδικών χαρών**». Μέσα στον φάκελο θα εσωκλείεται η οικονομική προσφορά. Στο τέλος της προσφοράς θα πρέπει να υπάρχει οπωσδήποτε (με ποινή αποκλεισμού σε περίπτωση που δεν υπάρχει) η ημερομηνία σύνταξης της προσφοράς, υπογραφή και σφραγίδα του υποψήφιου αναδόχου
2. Υπεύθυνη δήλωση ότι συμφωνεί πλήρως με την τεχνική έκθεση, και την συγγραφή υποχρεώσεων της παρούσας μελέτης. Σημειώνεται ότι η δήλωση αυτή θα είναι απόλυτα δεσμευτική για τον υποψήφιο ο οποίος θα αναδειχθεί τελικά ανάδοχος για την περαίωση της παρούσας υπηρεσίας, καθώς τότε η προσφορά θα αποτελεί αναπόσπαστο μέρος της υπό υπογραφή σύμβασης.
3. Πιστοποιητικό διαπίστευσης σύμφωνα με το πρότυπο ISO/IEC 17020 του φορέα από το  Εθνικό Σύστημα Διαπίστευσης (Ε.ΣΥ.Δ) με πεδίο του ελέγχου «τον έλεγχο παιδικών χαρών» όπως προβλέπεται στις Y.A 28492/2009 (ΦΕΚ 931/Β/18.5.2009) & Y.A 27934/2014 (ΦΕΚ 2029/B/25.8.2014) καθώς και τη σειρά προτύπων ΕΝ 1176, ΕΝ 1177 & ΕΝ 71-3 (όπως έχουν τροποποιηθεί).
4. Ασφάλεια έναντι αστικής ευθύνης τουλάχιστον 500.000,00 €/ανά συμβάν (αντίγραφο)
5. Πιστοποιητικά διακρίβωσης για τον Εξοπλισμό μέτρησης σύμφωνα με το ΕΝ 1177.
6. Εμπειρία τουλάχιστον 4 ετών (συνεχόμενα) σε έλεγχο παιδικών χαρών, πιστοποίηση εξοπλισμού παιχνιδότοπων και μετρήσεις τεχνητών δαπέδων η οποία θα αποδεικνύεται από τα σχετικά πιστοποιητικά διαπίστευσης του Ε.ΣΥ.Δ.

Σε περίπτωση που τα ζητούμενα πιστοποιητικά ή οποιοδήποτε άλλο απαιτούμενο έγγραφο είναι σε γλώσσα πλην της ελληνικής τότε θα συνοδεύονται υποχρεωτικά και από μετάφραση στην ελληνική.

**Άρθρο 6ο**

**Σύμβαση**

Ο ανάδοχος μετά την απόφαση ανάθεσης της συγκεκριμένης υπηρεσίας, η οποία θα παρθεί από τον Δήμαρχο, είναι υποχρεωμένος να προσέλθει εντός δέκα (10) ημερών για υπογραφή της σύμβασης προσκομίζοντας τα κάτωθι:

* Πιστοποιητικό της αρμοδίας αρχής περί ενημέρωσης προς τις φορολογικές του υποχρεώσεις κατά την ημέρα ανάθεσης.
* Πιστοποιητικό της αρμόδιας αρχής περί ενημέρωσης ως προς τις ασφαλιστικές του υποχρεώσεις κατά την ημέρα ανάθεσης.
* Πιστοποιητικό του οικείου Επιμελητηρίου με το οποίο θα πιστοποιείται η εγγραφή του σ' αυτό και το ειδικό επάγγελμα του με ημερομηνία έκδοσης το πολύ έξι (6) μήνες πριν την ημερομηνία ανάθεσης, από το οποίο θα πρέπει να προκύπτει η συνάφεια του επαγγέλματός του με το αντικείμενο της εν λόγω εργασίας.

Για τα δικαιολογητικά που απαιτείται να προσκομιστούν κατά την υπογραφή της σύμβασης θα πρέπει ο υποψήφιος ανάδοχος να προσκομίσει μαζί με την κατάθεση της προσφοράς του υπεύθυνη δήλωση στην οποία θα δηλώνει ότι είναι ασφαλιστικά και φορολογικά ενήμερος καθώς και ότι το επάγγελμά του είναι συναφές με το είδος της εργασίας που θα εκτελέσει.

**Άρθρο 7ο**

**Εγγύηση Καλής Εκτέλεσης**

Ο ανάδοχος πριν ή κατά την υπογραφή της σύμβασης θα καταθέσει εγγυητική επιστολή καλής εκτέλεσης το ύψος της οποίας καθορίζεται σε ποσοστό 5% επί της αξίας της σύμβασης εκτός ΦΠΑ σύμφωνα με τα οριζόμενα στο άρθρο 72 του Ν.4412/2016

Η εγγύηση καλής εκτέλεσης της σύμβασης καλύπτει συνολικά και χωρίς διακρίσεις την εφαρμογή όλων των όρων της σύμβασης και κάθε απαίτηση της αναθέτουσας αρχής ή του κυρίου του έργου έναντι του αναδόχου.

Η εγγύηση καλής εκτέλεσης επιστρέφεται στον ανάδοχο μετά την οριστική ποσοτική και ποιοτική παραλαβή του συνόλου του αντικειμένου της σύμβασης.

**Άρθρο 8ο**

**Παραλαβή**

Ο ανάδοχος υποχρεούται να παραδώσει σε έντυπη μορφή σε 2 αντίγραφα, καθώς και σε ηλεκτρονική μορφή τεύχος με πλήρη καταγραφή ανά παιδική χαρά των απαιτούμενων παρεμβάσεων – ενεργειών στις οποίες καλείται να προβεί ο Δήμος προκειμένου να πιστοποιηθούν οι παιδικές χαρές σύμφωνα με την ισχύουσα νομοθεσία, στη συνέχεια έκθεση με τα αποτελέσματα του επανελέγχου σε όποια παιδική χαρά απαιτηθεί και τέλος να παραδώσει τα απαιτούμενα πιστοποιητικά συμμόρφωσης ανά παιδική χαρά.

Η παραλαβή θα γίνει μετά την έκδοση της σχετικής βεβαίωσης από την Υπηρεσία περί συμμόρφωσης του αναδόχου προς τις συμβατικές υποχρεώσεις και την υπογραφή της Βεβαίωσης Καλής Εκτέλεσης από την επιτροπή παραλαβής που συγκροτείται, σύμφωνα με την παράγραφο 5 του άρθρου 221 του Ν.4412/2016 (όπως έχει τροποποιηθεί).

**Άρθρο 9ο**

**Προθεσμία αποπεράτωσης παράδοσης**

Ο ανάδοχος δεσμεύεται ότι ο επιτόπιος αρχικός έλεγχος για όλες τις παιδικές χαρές θα πραγματοποιηθεί εντός δύο (2) μηνών και στο χρονικό διάστημα αυτό θα πρέπει να έχει παραδοθεί στο Δήμο Έκθεση με τα αναλυτικά στοιχεία που προκύπτουν από τον διενεργηθέντα έλεγχο, τις παρατηρήσεις ή / και τις ελλείψεις για κάθε παιδική χαρά. Εν συνεχεία **και αφού ο Δήμος έχει προβεί σε όλες τις απαραίτητες εργασίες** και ενέργειες και έχει ολοκληρώσει τις απαιτούμενες επισκευές σύμφωνα με την παραπάνω έκθεση ο ανάδοχος δεσμεύεται ότι εντός ενός (1) μηνός (διάστημα το οποίο ξεκινά να προσμετρά από την ημερομηνία έγγραφης ενημέρωσης του αναδόχου από τον Δήμο για κάθε παιδική χαρά), θα έχει επαναλάβει την επιθεώρηση για να διαπιστωθεί εάν έχουν γίνει οι απαραίτητες παρεμβάσεις ώστε η παιδική χαρά να πληροί τις οριζόμενες από τα προαναφερθέντα πρότυπα απαιτήσεις και εφόσον διαπιστωθεί από την επαναληπτική επιθεώρηση ότι ικανοποιούνται οι απαιτήσεις των προτύπων, ο Φορέας ελέγχου εκδίδει το πιστοποιητικό συμμόρφωσης.

Για κάθε μέρα υπέρβασης της προθεσμίας παράδοσης ορίζεται ποινική ρήτρα η οποία επιβάλλεται στον ανάδοχο με απόφαση του Δημάρχου μετά από αιτιολογημένη έκθεση της Υπηρεσίας.

Παράταση της προθεσμίας εκτέλεσης μπορεί να γίνει, σύμφωνα με τα οριζόμενα στη παρ. 2 του άρθρου 217 του Ν. 4412/2016, με αιτιολογημένη απόφαση της αναθέτουσας αρχής, ύστερα από εισήγηση της υπηρεσίας που διοικεί τη σύμβαση, η συνολική διάρκεια της σύμβασης μπορεί να παρατείνεται μέχρι το 50% αυτής, ύστερα από σχετικό αίτημα του αναδόχου που υποβάλλεται πριν από τη λήξη της διάρκειας της, σε αντικειμενικά δικαιολογημένες περιπτώσεις που δεν οφείλονται σε υπαιτιότητα του αναδόχου. Αν λήξει η συνολική διάρκεια της σύμβασης, χωρίς να υποβληθεί εγκαίρως αίτημα παράτασης ή, αν λήξει η παραταθείσα, κατά τα ανωτέρω, διάρκεια, χωρίς να υποβληθούν στην αναθέτουσα αρχή τα παραδοτέα της σύμβασης, ο ανάδοχος κηρύσσεται έκπτωτος.

**Άρθρο 10ο**

**Τρόπος πληρωμής**

Η πληρωμή δύναται να γίνεται τμηματικά ή συνολικά με ένταλμα που θα εκδοθεί μετά την βεβαίωση καλής και εμπρόθεσμης εκτέλεσης της Διευθύνουσας Υπηρεσίας και τη Βεβαίωσης Καλής Εκτέλεσης από την αρμόδια επιτροπή σύμφωνα με το άρθρο 6 της παρούσης.

**Άρθρο 11ο**

**Φόροι - τέλη - κρατήσεις**

Ο ανάδοχος πρέπει να έχει υπόψη του ότι τον βαρύνουν όλοι ανεξαιρέτως οι φόροι, τέλη και κρατήσεις που ισχύουν, βάσει των κειμένων διατάξεων κατά την ημέρα διενέργειας του διαγωνισμού. Ο ΦΠΑ θα βαρύνει το Δήμο.

**Γαλάτσι , Οκτώβριος 2022**

 **ΕΛΕΓΧΘΗΚΕ**

 **Ο Συντάξας Η Προϊσταμένη Τμήματος**

 **Μελετών & Έργων**

 **Αλέξανδρος Βαλσαμής Χριστίνα Ζήκου**

**Δρ. Πολιτικός Μηχανικός ΕΜΠ Αρχιτέκτων Μηχανικός**

 **ΕΘΕΩΡΗΘΗ**

 **Η Αν/τρια Προϊσταμένη Δ/νσης**

 **Τεχνικών Υπηρεσιών**

 **Αικατερίνη Αναγνωσταρά**

 **Τοπογράφος Μηχανικός ΕΜΠ**